                      ตัวอย่างคำถามที่ใช้ถามครอบครัวเจ้าภาพ

       โดยทั่วไปจงเลือกคำถามที่คุณคิดว่าสำคัญที่สุดสำหรับคืนแรก  หลังจากนั้นจึงเลือกใช้คำถามอื่นๆในวันถัดมา  โปรดระลึกว่าจงไต่ถามเมื่อมีข้อสงสัย และจงเปิดเผยจริงใจต่อครอบครัวเจ้าภาพของคุณ  ตลอดจนที่ปรึกษาโรตารีของคุณอีกด้วย  การสื่อสารที่ดีเป็นปัจจัยสำคัญต่อการแลกเปลี่ยนที่ประสบความสำเร็จ

1) ฉันควรจะเรียกคุณว่าอะไร

2) ในแต่ละวันฉันควรจะต้องทำอะไรบ้าง  นอกเหนือจากการจัดที่นอน, รักษาความเป็นระเบียบเรียบร้อยของห้องนอนอยู่เสมอ และทำความสะอาดห้องน้ำทุกครั้งที่ใช้

3) มีขั้นตอนอะไรบ้างในการจัดการกับเสื้อผ้าที่ใส่แล้ว

4) ฉันควรจะเก็บเสื้อผ้าที่ใส่แล้วไว้ที่ไหนจนกว่าจะถึงวันซัก

5) ฉันควรจะซักเสื้อผ้าและชุดชั้นในเองใช่ไหม

6) ฉันควรจะรีดเสื้อผ้าของตัวเองใช่ไหม

7) ฉันพอจะใช้เตารีด, เครื่องซักผ้า, จักรเย็บผ้า ได้ทุกเวลาไหม

8) ฉันควรจะใช้ห้องอาบน้ำเวลาใดดี

9) ฉันจะเก็บของใช้ส่วนตัวได้ที่ไหนบ้าง

10) ฉันจะใช้ของใช้ในห้องน้ำ(ยาสีฟัน, สบู่ ฯลฯ)ร่วมกับครอบครัวได้ไหม หรือ ฉันควรจะซื้อมาใช้เอง

11) มื้ออาหารตรงกับเวลาใดบ้าง

12) ฉันพอจะช่วยทำอะไรได้บ้างในเวลาอาหาร(เตรียมอาหาร, จัดโต๊ะ, ล้างจาน, เทขยะ)

13) ฉันสามารถจะบริการตัวเองเรื่องอาหารและเครื่องดื่มได้ทุกเวลาหรือฉันควรจะขออนุญาตก่อน

14) บริเวณใดของบ้านที่เป็นเขตหวงห้ามส่วนตัวบ้าง(ห้องนอนพ่อแม่, ห้องทำงาน)

15) ฉันจะติดรูปภาพหรือแผ่นภาพที่ห้องได้ไหม

16) ฉันจะจัดห้องนอนใหม่ได้ไหม

17) คุณมีกฏอะไรบ้างสำหรับฉันในการดื่มสุราหรือสูบบุหรี่

18) ฉันจะเก็บกระเป๋าเดินทางไว้ได้ที่ไหน

19) ฉันจะต้องตื่นนอนเวลาใด (ในวันธรรมดา, วันสุดสัปดาห์)

20) ฉันจะต้องเข้านอนเวลาใด (คืนวันเรียน, วันสุดสัปดาห์)

21) มีกฏอะไรบ้างในการออกไปเที่ยวกลางคืน และฉันจะต้องกลับถึงบ้านเวลาใด  มีข้อยกเว้นอะไรไหมถ้าฉันขออนุญาตล่วงหน้า

22) ฉันจะพาเพื่อนมาค้างหรือมาเยี่ยมระหว่างวันได้ไหม

23) มีกฏอะไรบ้างในการที่ฉันจะใช้โทรศัพท์  ฉันต้องขออนุญาตก่อนไหม

24) เพื่อนจะโทรศัพท์มาหาฉันได้ไหม

25) ฉันจะโทรศัพท์ไปหาเพื่อนได้ไหม

26) ฉันจะโทรศัพท์ทางไกลได้ไหม

27) คุณต้องการให้ฉันจัดทำรายการค่าใช้จ่ายเกี่ยวกับการใช้โทรศัพท์ของฉันอย่างไรบ้าง

28) มีขั้นตอนอะไรบ้างในการส่งจดหมาย  ฉันจะใช้ที่อยู่ไหนสำหรับจดหมายที่จะมาถึงฉัน

29) มีอะไรที่คุณไม่ชอบบ้างอาทิเช่น เคี้ยวหมากฝรั่ง, สวมหมวก, ม้วนผมที่โต๊ะ, เสียงดนตรีอึกทึก หรือการสูบบุหรี่เป็นต้น

30) พี่(น้อง)ชายและพี่(น้อง)สาวที่นี่ของฉันมีอะไรที่ไม่ชอบบ้าง

31) วันเกิดของคุณตรงกับวันอะไร

32) มีการจัดการเกี่ยวกับการเดินทางอย่างไร (รถยนต์, รถโดยสาร, จักรยาน, การเดินเท้า ฯลฯ)

33) ฉันจะขอใช้วิทยุ, โทรทัศน์, คอมพิวเตอร์ ฯลฯ ได้ทุกเวลาไหม มีข้อจำกัดอะไรบ้างในการใช้คอมพิวเตอร์และอินเตอร์เนต

34) มีกฏอะไรบ้างในการเข้าร่วมกิจกรรมทางศาสนา

35) คุณต้องการให้ฉันโทรศัพท์กลับบ้านไหมถ้าหากฉันกลับสายเกิน 30 นาที

36) เวลาที่ไปข้างนอกกับครอบครัว  ฉันควรจะจ่ายค่าผ่านประตู หรือค่าอาหารและอื่นๆเองไหม

37) ฉันควรจะจัดการเรื่องอาหารกลางวันที่โรงเรียนอย่างไร

38) สโมสรโรตารีจะรับผิดชอบค่าใช้จ่ายในการไปโรงเรียนของฉันไหม

39) ฉันจะต้องเข้าร่วมประชุมสโมสรโรตารีด้วยใช่ไหม  ถ้าใช่  ฉันจะไปที่นั่นได้อย่างไร

40) มีอะไรที่ฉันพอจะช่วยงานบ้านได้อีกบ้าง (ดูแลสนาม, ทำความสะอาด, ดูแลเด็ก)

41) โปรดแนะนำเรื่องการวางตัวกับคนรับใช้ในบ้าน (ถ้ามี)

42) มีอะไรที่คุณต้องการให้ฉันทราบอีกบ้าง

